– Па-добраму здзівіла і Станіслава Навагродская, якой, на жаль, цяпер ужо няма ў зямным жыцці, – распавядае святар. – Калі гэта жанчына ў 2008 годзе атрымала спадчыну ад сястры, то выказала жаданне прафінансаваць адзін з вітражоў у касцёле. Яго кошт – ні многа ні мала, а 4,5 тысячы долараў. Вось гэты сюжэт, дзе Маці Божая Вострабрамская і святы Казімір, – ксёндз Станіслаў паказвае на асвечаны сонечнымі промнямі аконны праём, – заўжды нагадвае пра шчодрасць душы нашай парафіянкі.